**XXXVI. ÖVEGES JÓZSEF KÁRPÁT-MEDENCEI FIZIKAVERSENY**

**KIÍRÁS A 2025-2026-OS TANÉVRE**

****

„Adja el az esernyőjét és vegye meg Öveges József Időjóslás és időhatározás című könyvét.”  *Öveges József*

**A verseny meghirdetője és rendezője: Eötvös Loránd Fizikai Társulat.**

Társrendezők:

Győr Megyei Jogú Város Polgármesteri Hivatal,

Kazinczy Ferenc Gimnázium, Győr.

**A verseny célja:** tehetségnevelés (problémamegoldó, megfigyelő, kísérletező, szövegértési, lényeglátó képességek fejlesztése, stb.), a fizikatanulás népszerűsítése, kapcsolatok kialakítása az anyaországi és a határon túli résztvevők (tanárok, tanulók) között.

**A verseny hivatalos nyelve:** magyar

**A verseny kategóriái: az 1-2. fordulóban egységes** (általános- és középiskolás diákok azonos feladatsort kapnak és közös az értékelés)**, a 3. fordulóban általános -** és **középiskolai** kategória (a bejutásban, az értékelésben). /Középiskolás = 6 vagy 8 osztályos képzésben tanuló/

**A jelentkezés és a részvétel feltételei:** részt vehet minden, **legfeljebb 8. osztályos tanuló**.

/Nyolcadikosnál fiatalabb tanuló is versenyezhet, ha vállalja a megmérettetést az idősebbekkel./

**A versenyen használható eszköz:** íróeszköz, számológép és a rendezők által biztosított kísérleti eszközök (a döntőn).

**A versenyen való részvétel kizáró okai:** meg nem engedett eszközök használata, a felügyelőtanár utasításainak figyelmen kívül hagyása, a verseny helyszínének engedély nélküli elhagyása.

**A verseny témája, ismeretanyaga, felkészüléshez felhasználható irodalom:**

A verseny tematikája a magyarországi NAT 2020 fizika tartalmára épül (7. és 8. évfolyam), a részletes tematika a verseny honlapján megtalálható. /Az 1. forduló a NAT 2020 követelményeit követi, a 2. és a 3. forduló elvárja az ismeretek összetettebb alkalmazását, a NAT 2020 tananyagának mélyebb tudását./ A versenyre való felkészüléshez felhasználható bármely Magyarországon forgalomban levő fizika tankönyv és ismeretterjesztő könyv.

**A fizikatörténeti feladat témája:** Öveges József élete, munkássága (2025-ben születésének 130. évét ünnepeljük).

**A felkészüléshez javasolt irodalom**:

Megtalálható a verseny honlapján az **IRODALOM** menüpont alatt.

**Nevezési díj:** A részvételi díj az elnyert támogatás (pályázat) függvényében, valamint az 1-2. fordulót rendezők döntése alapján később (október 20-ig) kerül megállapításra. Magyarországi versenyzőknek maximum 2 000 Ft/tanuló.

A nevezési díjat részben vagy egészben átvállalhatja az iskola, alapítvány, vagy bármely más szervezet, vagy magánszemély.

Az ELFT Titkársága az átutalásos számlák kiállítását a pótnevezés lezárulása (**november 11.**) után kezdi meg. ***Kérjük, hogy a nevezési díjat csak a számla kézhezvételét követően utalják át***, a számlán szereplő adatoknak megfelelően. ***A pontos számlázási nevet és címet, intézmény esetén az adószámot is (azét, aki fizetni fogja a nevezési díjat), valamint a postázási adatokat a regisztrációnál kell megadni. (A nevezési felületen a számlázási résznél az automatikusan kitöltött fenntartók adatait módosítani tudják, amennyiben a számlát más címre kérik.) Ezekről érdeklődjenek az igazgatójuknál, vagy a gazdasági ügyintézőtől, a finanszírozótól, mert csak akkor áll módunkban sztornózni a számlát, ha mi rontottuk el a címet, vagy ha az összeg változott! Amennyiben a Tankerületnek kérik a számlát, kérjük, hogy előzetesen egyeztessenek a Tankerülettel, hogy a számlájuk befogadásra kerüljön. Ebben az esetben a Tankerület adószámára és az iskola tankerületi egységkódjára szükség lesz!*** ***2020.07.01. után adószám nélkül nem lehet számlát kiállítani belföldi adóalanynak.*** Kérjük, hogy lehetőleg átutalással fizessék ki a nevezési díjat; a közlemény rovatban tüntessék fel az Öveges versenyt, az iskola nevét és városát, vagy a kézhez kapott számla sorszámát! A banknál teljesíthető készpénz befizetési megbízást kérjük mellőzni.

A feladatlapot az töltheti le, aki az 1. forduló előtt rendezi az anyagiakat és a befizetést igazoló dokumentumot elektronikusan feltölti a verseny honlapján, a PÉNZÜGY menüpontban, **2026. január 27-ig.** (Bármilyen elektronikus formátum elfogadott, pl.: jpg, png, pdf, doc, ....)

**A nevezés módja:** a [http://ovegesfizikaverseny.samfules.hu](http://ovegesfizikaverseny.samfules.hu/) honlapon keresztüli online nevezés.

Azon iskoláknak, akik előző év(ek)ben már regisztráltak, ÚJRA KELL REGISZTRÁLNIUK!

A nevezés folyamata:

I. Iskola regisztrációja -- "NEVEZÉS ISKOLA" menüpont

II. Versenyző(k) regisztrációja -- Iskola regisztrációja UTÁN!!

* Bejelentkezés
* ISKOLA ADATAI -- Tagintézmények megadása
* ISKOLA ADATAI -- Fizika tanárok megadása
* NEVEZÉS TANULÓ

III. PÉNZÜGY

Az ELFT titkársága a számlát a véglegesített nevezéshez küldi, így a pótnevezés lezárása után állítanak ki számlát!

 **A nevezés határideje: 2025. november 7., pótnevezés külön eljárási díjjal (2500,- Ft) november 11-ig.** **Ezt követően nevezés nem lehetséges.**

A nevezés elfogadásáról a verseny honlapján tájékozódhat a NEVEZÉS TANULÓ menüpontban. Ha megjelenik a versenyző neve, akkor szerepel a nevezettek között.

A nevezés lezárása után mindenkinek emailben elküldjük a nevezési adatokat.

A számla kiküldésének dátuma a PÉNZÜGY menüpontban lesz megjelenítve a postázás után.

A határon túli magyar anyanyelvű tanulók versenyeztetése az előző évhez hasonlóan történik.

**1. (iskolai) forduló**: **2026.** **február 3. (kedden) 14.00 – 16.00**

Az 1. forduló témája legkésőbb szeptember 30-ig kerül meghatározásra. Tájékoztatás a verseny honlapján a TEMATIKA menüpontban.

Számolásos és teszt feladatokat kell megoldania a tanulóknak. Íróeszköz, **számológép** használható.

A feladatlapokat a verseny napján, 12 órától lehet letölteni a [http://ovegesfizikaverseny.samfules.hu](http://ovegesfizikaverseny.samfules.hu/) honlapról bejelentkezés után az 1. FORDULÓ – FELADATLAP menüpontban. A feladatok szükséges számban való sokszorosítását az iskolákban kérjük elvégezni.

A javítási útmutató **2026. február 3**-án 16 órától tölthető le a verseny honlapjáról az 1. FORDULÓ – MEGOLDÁS menüpontban. A feladatok javítása helyben történik, a megírt dolgozatokat nem kell beküldeni, kérjük megőrizni a tanév végéig.

A tanulók által elért pontszámokat a [http://ovegesfizikaverseny.samfules.hu](http://ovegesfizikaverseny.samfules.hu/) honlapon, bejelentkezés után az 1. FORDULÓ – STATISZTIKA menüpontban kell beírni, legkésőbb **2026. február 18-ig**. **A statisztikai felületre feltöltött versenyzők száma nem lehet több a benevezett tanulók számánál!**

**A nevezett tanulók hiányzása esetén a verseny után is van lehetőség névcserét kérni az** **ovegesfizikaverseny@gmail.com** **e-mailcímen.**

Akik a megadott határidőig nem töltik ki a statisztikai lapot, a további versenyből kizárják magukat (a rendszer nem enged belépést az adott menüpontba).

A 2. fordulóba bekerültek nevét (a benevezettek kb. 35%-át, max. 400 főt), a forduló helyszínét a honlapjainkon ([http://ovegesfizikaverseny.samfules.hu](http://ovegesfizikaverseny.samfules.hu/), és a [www.kfki.hu/elftaisk](http://www.kfki.hu/elftaisk) honlap Öveges verseny linkjén) tesszük közzé **2026. február 20-ig**.

**A 2023-24-es tanévtől új elem: minden vármegyéből az 1-3. helyezett versenyző bekerül a 2. fordulóba - pontszámtól függetlenül-, így lehetőség nyílik arra, hogy mindenhol megyei 1-3. helyezettet tudjanak hirdetni.**

**2. (megyei/fővárosi) forduló**: **2026. március 24. (kedd) 14.00 – 16.00**

**Amennyiben a forduló hagyományos megrendezése akadályba ütközik (pl. járványügyi helyzet), akkor online módon szervezzük azt meg. A részletekről majd külön tájékoztatót adunk ki az érintetteknek.**

A 2. fordulóban számolásos-, teszt- és fizikatörténeti (**Öveges József**) feladatokat kell megoldania a tanulóknak. A szükséges ismeretanyag szintén szeptember 30-ig kerül meghatározásra és közzé téve a verseny honlapján a TEMATIKA menüpontban.

A feladatsor zárt borítékban érkezik a vármegyei (budapesti) versenyt rendező intézményhez közeli csomagpontra **2026. március 18-**ig. A dolgozatokat a verseny után, legkésőbb**másnap*,* március 25-én, szerdán** kérjük a csomagküldő szolgálaton keresztül visszaküldeni.

**A döntőbe kerültek nevét honlapjainkon** ([http://ovegesfizikaverseny.samfules.hu](http://ovegesfizikaverseny.samfules.hu/), és a [www.kfki.hu/elftaisk](http://www.kfki.hu/elftaisk) honlap Öveges verseny linkjén) **tesszük közzé 2026. április 24-ig**.

A döntőbe **április 29-ig** kell regisztrálni a tanulót és kísérőjét, valamint megrendelni a döntőre a szolgáltatásokat.

**3. forduló** (**országos döntő)**: **2026. május 29-30-31.**

Helyszín: Győr, Kazinczy Ferenc Gimnázium.

**Amennyiben a forduló hagyományos megrendezése akadályba ütközik (pl. járványügyi helyzet), akkor online módon szervezzük azt meg.** **A részletekről majd külön tájékoztatót adunk ki az érintetteknek.**

A döntőben a versenyzőknek számolással megoldható feladatok mellett fizikai összefüggéseket megállapító (teszt típusú) „gondolkodtató” feladatokat kell megoldani. Önállóan kell elvégezni és értékelni egy mérőkísérletet, fizikatörténeti (**Öveges József** élete és munkássága) kérdésekre kell válaszolni, továbbá egy bemutatott fizikai jelenségre kell magyarázatot adni. A teljes általános iskolai fizika tananyag ismerete szükséges.

**A továbbjutás feltétele, módja az egyes fordulókból:**

A 2. fordulóba az online kitöltött statisztikai lapon szereplő legjobbak közül, az összes benevezett kb. 35%-a, max. 400 fő kap meghívást. A 3. fordulóban a legjobb, várhatóan kb. 55 versenyző vesz részt, az 1. fordulóba nevezett általános iskolában-gimnáziumban tanulók arányában.

**Az eredmények közzétételének módja:**

Az egyes fordulók és a döntő eredményeit a [http://ovegesfizikaverseny.samfules.hu](http://ovegesfizikaverseny.samfules.hu/), és a [www.kfki.hu/elftaisk](http://www.kfki.hu/elftaisk) honlap Öveges verseny linkjén tesszük közzé.

**Az országos döntőről**

* külön kiadvány készül (többek között a következő évek felkészülését segítő céllal), amely az ELFT Titkárságán korlátozott számban beszerezhető.
* a **Fizikai Szemlében** közöljük a verseny feladatait, és az elért eredményeket.

**Díjazás:** Az országos döntő valamennyi résztvevője és felkészítő tanára emléklapot, a legjobb megoldók (a következő kategóriáknak megfelelően: **számolásos feladatok, tesztkérdések, fizikai** **mérőkísérleti feladat**, **fizikai jelenség** **elemző feladat, fizikatörténeti feladat)** oklevelet kapnak.

A helyezetteket külön díjazzuk **általános iskolai** és **középiskolai** kategóriában.

Az **összetett kategóriában** (a teljes feladatsor megoldását figyelembe véve) **várhatóan** a 90 % feletti eredményt 1. díjjal, a 80 – 89 % közötti eredményt 2. díjjal, a 70-79 % közötti eredményt 3. díjjal jutalmazza a Versenybizottság. **Ettől a dolgozatok értékelése során szerzett tapasztalata alapján eltérhet a Zsűri.** Az abszolút összetett kategóriában (általános – és középiskolások közös értékelésében) a **legjobb eredményt elérő versenyző** és **felkészítő tanára** az ELFT Általános Iskolai Oktatási Szakcsoportjának erre a célra alapított Öveges Érmét kapja.

**A felkészítő kollégák számára 2014-ben alapított Csákány Antalné és Rónaszéki László díjról részleteket a verseny honlapján az AKTUALITÁS menüpontban olvashatnak.**

A szponzorok pénzdíjak, táborok, kirándulások, könyvek, vásárlási utalványok és egyéb tárgyak felajánlásával járulhatnak hozzá a versenyzők és a felkészítő tanárok díjazásához.

**A szervezők elérhetősége:** ovegesfizikaverseny@gmail.com

 *Szakmai kérdésben: Pénzügyi, számla kérdésben: Informatikai kérdésben:*

|  |  |  |
| --- | --- | --- |
| *Lévainé Kovács Róza**szervezőbizottság elnöke**06-20-9621397* | *Pónya Melinda**ügyvezető**06-1-2018682* | *Reszegi Miklós**az online rendszer működtetője**06-70-6068704* |

Javasoljuk, folyamatosan kísérjék figyelemmel honlapjainkat, a regisztráció alkalmával megadott e-mailjeiket és Moróné Tapody Éva hírlevelét, ahol folyamatosan tájékoztatjuk az érdeklődőket a versennyel kapcsolatos aktuális tudnivalókról.

A korábbi évek versenyanyagai megrendelhetők az Eötvös Loránd Fizikai Társulat titkárságán

(06-1-201-8682, elft@elft.hu).

A járványügyi helyzet miatt online rendeztük meg 2020-ban a megyei, majd az országos döntőt és tartottunk virtuális díjkiosztót, mely megtekinthető:

<https://www.youtube.com/watch?v=38ubxK1u2s0>

Érdemes a nyolcadikos diákoknak megmutatni ezt a filmet!

A verseny támogatója a **Kreatív Fizika Tábor**, melyről további információ érhető el a <https://www.facebook.com/kreativfizika/> linken. Jószívvel ajánljuk minden fizika iránt érdeklődő diáknak.

A verseny fővédnökének, a Magyar Innovációs Szövetségnek a rendezésében kerül sor az **Ifjúsági Tudományos és Innovációs Tehetségkutató Verseny**re, melyről a részletek a [www.innovacio.hu](http://www.innovacio.hu) oldalon találhatók. Sok sikert a megmérettetéshez!